नवयथार्थवाद (अन्तर्राष्ट्रीय सम्बंध)
नवयथार्थवाद या संरचनात्मक यथार्थवाद (अंग्रेज़ी- Neo realism और structural realism) अंतरराष्ट्रीय संबंधों का एक सिद्धांत है जो कहता है कि शक्ति अंतर्राष्ट्रीय संबंधों में सबसे महत्वपूर्ण कारक है। इसे सबसे पहले केनेथ वाल्ट्ज ने 1979 की अपनी पुस्तक थ्योरी ऑफ़ इंटरनेशनल पॉलिटिक्स में उल्लिखित किया गया था। नवउदारवाद के साथ-साथ, नवयथार्थवाद अंतर्राष्ट्रीय संबंधों के दो सबसे प्रभावशाली समकालीन दृष्टिकोणों में से एक है। यही दो दृष्टिकोण पिछले तीन दशकों से अंतरराष्ट्रीय संबंध सिद्धांत पर हावी रहे हैं। नवयथार्थवाद उत्तरी अमेरिकी राजनीति विज्ञान से उभरा, और इसने ई. एच. कार, हंस मोर्गेंथाऊ, और रीनहोल्ड निबुहर की शास्त्रीय यथार्थवादी परंपरा को पुनर्निर्मित किया। नवयथार्थवाद को रक्षात्मक और आक्रामक नवयथार्थवाद में विभाजित किया गया है।